section_heading: Format natjecanja
paragraph_text: Dvadeset i dvije momčadi su bile raspoređene u pet skupina po dvostrukom bod-sustavu. Završnicu prvenstva koje se trebelo održati po dvostrukom bod-sustavu je izborilo osam momčadi: prvaci skupina, drugoplasirani u 1. i 5. skupini, te pobjednik dodatnih kvalifikacija u kojima su sudjelovali drugoplasirani u 3. skupini, trećeplasirani u 5. skupini i pobjednik prvenstva Provivincije Zagrebačkog podsaveza. <br> Kvalifikacije su igrane tokom jeseni 1935. godine. <br> Kako je došlo do neslaganja klubova oko načina odigravanja prvenstva, 15. prosinca 1935. održana je glavna skupština Jugoslavenskog nogometnog saveza na kojem je s 288 glasova prihvaćen prijedlog da se prvenstva igraju u dva dijela: prvi dio da budu natjecanja po podsavezima, a potom prvaci podsaveza sudjeluju u državnom prvenstvu koje se igra po dvostrukom kup-sustavu. Stoga su kvalifikacije poništene, a podsavezna natjecanja su igrana početkom 1936. godine, a državno prvenstvo je igrano od lipnja do kolovoza 1936. godine. <br> Vodećim klubovima ovakav sustav nije odgovarao, s obzirom na to da su već igrali kvalifikacije koje im također donose troškove, te su odlučili da više neće na takav način igrati kvalifikacije. <br> Nakon odigranih podsaveznih prvenstava prvaci Zagrebačkog (Concordia) i Splitskog nogometnog podsaveza (Hajduk) su odlučili ne sudjelovati u prvenstvu zbog neslaganja sa sustavom takmičenja, tako da je od hrvatskih klubova sudjelovala samo Slavija iz Osijeka - prvak Osječkog nogometnog podsaveza.